Document ID: /fineweb-2-swissfilter-quality_10-filterrobots/filtered/01308.jsonl.gz/177

Kulturë
Petrit HalilajPiktor
Dy artistë që paraqiten në ekspozitën aktuale “SUPER Visions –Zeichnen und Sein” (“SUPER Visions – Të vizatosh dhe të jesh”) në muzeun e kështjelles Moyland gëzojnë aktualisht njohje ndërkombëtare: Petrit Halilaj dhe David Shrigley.
Petrit Halilaj do të përfaqësojë Kosovën në ekspozitën e 55-të ndërkombëtare të arteve, në Bienalen e Venedikut 2013. Ndërsa Shrigley është i nominuar për çmimin Turner, njërin ndër çmimet më të rëndësishme që jepen për artin bashkëkohor.
Që nga instalacionet e tij sensacionale të paraqitura në Bienalen 2010 të Berlinit, dhe në Art Basel të vitit 2011, Petrit Halilaj numërohet si njëri ndër artistët më të respektuar në nivel ndërkombëtar. Ai jeton dhe punon në Kosovë, Itali dhe në Gjermani, Berlin. Për ekspozitën në kështjellën Moyland ai ka pikturuar qiellin në panele gjigante dhe e ka sjellë në sallën e galerisë. Ky instalacion i Halilajt do të shoqërohet edhe me vizatime të ndryshme, me temë qiellin dhe retë, shkruan lokalkompass.de.
Ekspozita “SUPER Visions –Zeichnen und Sein” me Petrit Halilajn, David Shrigley, Matthias Böhler, Christian Orendt, Heiner Franzen dhe Eva Von Platen, paraqet artistë me potencial të madh, të cilët vizatojnë me pasion dhe njëkohësisht veprat e të cilëve duken bukur në hapësirë.
Disa nga punimet e ekspozuara janë krijuar enkas për ekspozitën në galerinë e kështjellës Moyland.
Ekspozita mbetet e hapur deri më 30 qershor
Biografi e shkurt
- Emri MbiemriPetrit Halilaj
- Prejardhja: Kostërrc-Kosovë
- Vendi ku vepron:Berlin-Gjermani
- Profesioni:Piktor
E-Diaspora
- Qëllohet me dy plumba shqiptari, agresori dyshohet të jetë gjithashtu shqiptar Një shqiptar 23 vjeç është qëlluar me dy plumba, ndërsa agresori, sipas gjitha gjasave shqiptar, ndodhet...
- Partitë zvicerane shtyhen: Cili nivel i njohjes së gjuhës nevojitet për Vizën C Sipas Këshillit Federal, të huajt për të fituar Vizën C)duhet ta dëshmojnë njohjen e njërës nga...
- Politikania i shtron pyetje provokuese imamit Bekim Alimi, filozofi zviceran vihet në mbrojtje tij Rüegg: “Kjo sjellje është irrituese dhe me tendencë për të qenë e rrezikshme”, ka shkruar ai...
Jeta në Zvicër
- Partitë zvicerane shtyhen: Cili nivel i njohjes së gjuhës nevojitet për Vizën C Sipas Këshillit Federal, të huajt për të fituar Vizën C)duhet ta dëshmojnë njohjen e njërës nga...
- SBB me bilanc pozitiv, shpërblen pasagjerët me zbritje çmimesh të biletave të trenit Ulja e çmimeve të biletave pritet të bëhet në disa segmente. Mes tjerash, të ashtuquajturat “bileta...
- Cyrihu, i dyti në botë për nga kualiteti jetësor, pas Vjenës Veç Cyrihut, në top dhjetëshin e listës, nga qytetet zvicerane janë edhe Gjeneva, në vendin e...